A picture containing text, clipart

Description automatically generated **16.1.23**

**MasterChef 2023**

**ΠΡΕΜΙΕΡΑ**

**Δευτέρα 16.1.23 στις 21.00**

**Κάθε Δευτέρα και Τρίτη στις 21:00**

Το **MasterChef,** το δυναμικό brand, με πολλά χρόνια επιτυχίας τόσο στην Ελλάδα όσο και το εξωτερικό, που βρίσκεται στο top5 των διαχρονικά πιο δημοφιλών format παγκοσμίως, και προβάλλεται με τεράστια επιτυχία σε περισσότερες από 50 χώρες, κάνει **πρεμιέρα** στο **Star,** τη **Δευτέρα 16 Ιανουαρίου** στις **21:00**!

Ο μεγαλύτερος μαγειρικός τηλεοπτικός διαγωνισμός, συνώνυμος της επιτυχίας, ο απόλυτος κυρίαρχος, τόσο στο είδος του, όσο  και στην prime time τηλεοπτική ζώνη, ετοιμάζεται να κατακτήσει και πάλι την κορυφή!

Η υπέροχα συναρπαστική αναζήτηση του νέου **MasterChef 2023** ξεκινά!

Οι τρεις chef της καρδιάς μας, **Σωτήρης Κοντιζάς**, **Πάνος Ιωαννίδης** και **Λεωνίδας Κουτσόπουλος**, επιστρέφουν στον αγαπημένο τους, γνώριμο τόπο του τέλειου μαγειρικού εγκλήματος και αναζητάνε μάγειρες… από κούνια! Μάγειρες τολμηρούς, δημιουργικούς, με πρωτότυπες ιδέες και ακραίες μαγειρικές προσεγγίσεις, με φαντασία, ποιότητα, νοστιμιά! Ανάμεσα τους θα είναι ο επόμενος ή η επόμενη **MasterChef**!

Ο διαγωνιζόμενος, που θα ξεπεράσει, όχι τους αντιπάλους του αλλά τον εαυτό του και θα ανταπεξέλθει στις εξαιρετικά εφευρετικές μαγειρικές δοκιμασίες του **MasterChef 2023**, θα αναδειχθεί νικητής και θα  κερδίσει, πέρα από τον τίτλοκαι το έπαθλο των **50.000 ευρώ!**

Οι φετινές auditions του **MasterChef 2023** αλλάζουν και επιφυλάσσουν περισσότερη αγωνία, ανατροπές και συγκινήσεις! Η διαδικασία της επιλογής, εκείνων που θα συμπληρώσουν την 24άδα, θα είναι εξαιρετικά απαιτητική. Οι δυνατότητες να παραμείνουν στον αγώνα της διεκδίκησης του τίτλου του **ΜasterChef** αλλά και οι πιθανότητες για μία δεύτερη ευκαιρία,  θα είναι πολύ λιγότερες. Τι σημαίνει αυτό; Οι αστοχίες και τα λάθη φέτος δεν συγχωρούνται!

Υποψήφιοι μάγειρες από κάθε όμορφη γωνιά της Ελλάδας θα βρεθούν πίσω από τον μαγειρικό πάγκο του **MasterChef 2023** με στόχο να παρουσιάσουν ένα αψεγάδιαστο, γευστικό και άρτια εκτελεσμένο πιάτο, που θα τους χαρίσει την πολυπόθητη λευκή ποδιά, που είναι πιο σημαντική από κάθε άλλη φορά.

Φέτος, οι τρεις chef κριτές έχουν στη διάθεση τους λευκές αλλά και μαύρες ποδιές. Η λευκή ποδιά, για όσους την κερδίσουν, σημαίνει αυτόματα και την είσοδο τους στο διαγωνισμό! Όσοι φορέσουν τη μαύρη ποδιά θα έχουν άλλη μια ευκαιρία να αποδείξουν ότι αξίζουν να βρίσκονται στη διαγωνιστική κουζίνα του **MasterChef 2023!**

Οι υποψήφιοι μάγειρες καλούνται να δώσουν τον καλύτερο εαυτό τους παρασκευάζοντας το πιάτο της ζωής τους, που θα αναδείξει το μαγειρικό τους ταλέντο, ώστε να πείσουν τους κριτές να τους δώσουν το χρυσό εισιτήριο για το σπίτι του **MasterChef 2023**!

Ποιοι θα καταφέρουν να εξασφαλίσουν μια θέση στο διαγωνισμό του **MasterChef 2023**;

Ένα ακόμα αξέχαστο μαγειρικό ταξίδι γεμάτο γαστρονομικές προκλήσεις και επικές γλυκές, αλμυρές, καυτερές, gourmet μάχες, ξεκινά τη **Δευτέρα 16 Ιανουαρίου** στις **21:00**!

Ο μεγαλύτερος, πρωτότυπος, παγκόσμιος τηλεοπτικός διαγωνισμός μαγειρικής, συνεχίζει για άλλη μια συναρπαστική σεζόν την επιτυχημένη πορεία του στο **Star** για να αναδείξει τον επόμενο **Έλληνα MasterChef 2023**!

**MasterChef 2023** **πιο δυναμικό από ποτέ!**

**Δείτε εδώ το trailer της πρεμιέρας:** [**https://youtu.be/IGEiRlHKSUo**](https://youtu.be/IGEiRlHKSUo)

Παραγωγός: **Νίκος Χριστοφόρου**

Head of Productions: **Σάββας Βέλλας**

Executive Producer: **Βασίλης Γεωργιάδης**

Σκηνοθεσία: **Κώστας Τριπύλας**

Οργάνωση Παραγωγής: **Χρήστος Γκόγκας**

Creative Producer: **Θανάσης Μητρέλιας**

Διεύθυνση Φωτογραφίας: **Γιώργος Μιχελής**

Εκτέλεση παραγωγής: **Green Pixel Productions**

**#MasterChefGR #StarChannelTV**

**MasterChef on Social Media**

<https://www.facebook.com/MasterChefGR/>

<https://twitter.com/masterchefgr>

<https://www.instagram.com/masterchefgr/>

<https://www.tiktok.com/@masterchefgr>

Καλή εβδομάδα

Γραφείο Τύπου & Επικοινωνίας